Rammeverket for biologisk mangfold i avtalen Kunming-Montreal Global Biodiversity Framework påpeker at alle interessenter, det være seg myndigheter, bedrifter og finansinstitusjoner, regelmessig må overvåke, vurdere og åpent informere om risikoene, avhengighetene og påvirkningene deres aktivitet har på biologisk mangfold. For å løse problemet med verdisetting har en gruppe forskere utviklet konseptet (engelsk: «Gross ecosystem product» – GEP), basert på samme regnskapsmetode som for bruttonasjonalprodukt (BNP). Gjennom en prosess med prissetting oversetter brutto økosystemprodukt den biofysiske verdien av økosystemvarer og -tjenester. For eksempel blir avlinger målt i tonn, vanntilgjengelighet målt i liter og økoturister målt i antall mennesker, deretter kan alle disse produktmengdene omregnes til en samlet pengeverdi. Dette gjør det enkelt å aggregere og måle økosystemenes bidrag til økonomien.